EkBass/fiwiki-20250220-pages-articles huggingface dataset:
Kääväkkäät

Kääväkkäät (Aphyllophorales) on vanhanaikainen lahko kantasienten (Basidiomycota) kaaressa. Lahko on keinotekoinen, mutta kääväkkäät-termiä voi edelleen käyttää itiöemän muotoa kuvailevana. Kääväkkäihin luetaan kymmeniä kehityslinjoja, joilla itiöemä on rakenteeltaan jäänyt melko yksinkertaiselle tasolle. Kääväkkäiden ulkopinnalla sijaitseva itiölava on sileä tai melko yksinkertaisesti poimuttunut. Monessa tapauksessa kääväkkäiden kehityslinjat ovat johtaneet myös sieniin, joita ei lasketa kääväkkäiksi, kuten helttasieniin, tatteihin ja kupusieniin. Kääväkkäiden määrittely vaihtelee eri lähteissä. Joissakin lähteissä kääväkkäisiin luetaan vain kokokantaisia sieniä, jolloin jakokantaisiin kuuluvat hyytelösienet eivät ole kääväkkäitä. Toisissa lähteissä myös hyytelösienet lasketaan kääväkkäiksi. Hyytelösienet mukaan luettuna Suomesta tunnetaan yli tuhat lajia kääväkkäitä. Kääväkäillä esiintyy kaikkia itiölavan poimuttumistapoja. Sileä itiölava on yksinkertaisin itiölavan muoto, ja sitä tavataan esimerkiksi orvakoilla. Heltallisia kääväkkäitä ovat esimerkiksi helttakäävät ja vahverot. Itiölavan poimuttumisen perusteella kääväkkäitä voidaan usein jakaa pienempiin muotoryhmiin. Tällaisia itiölavan poimuttumistapoja ovat: * piikkinen – orakkaat * nuijamainen – nuijakkaat * pensasmainen – haarakkaat * pillimäinen – käävät. == Lähteet == *
Ron Holland

Ron Holland (s. 1947) on Uudessa Seelannissa syntynyt kilpapurjehtija ja purjeveneiden suunnittelija. Hän työskenteli 36 vuotta Irlannissa ja avasi toisen toimiston Kanadaan vuonna 2011. Holland tunnetaan "superjahtien" suunnittelijana. Hän aloitti uransa vuonna 1966. Hän on suunnitellut pieniä ja suuria veneitä monille valmistajille, joukossa on useita Swan-veneitä 1980-luvulla. == Lähteet == Luokka:Suunnittelijat Luokka:Uusiseelantilaiset henkilöt Luokka:Uusiseelantilaiset kilpapurjehtijat Luokka:Vuonna 1947 syntyneet Luokka:Elävät henkilöt
Jaarli Jauhiainen

Jaarli Johannes Jauhiainen (6. heinäkuuta 1904 Iisalmi – 1. tammikuuta 1980)Kuolleita (maksullinen artikkeli) Helsingin Sanomat 12.1.1980, HS Aikakone. Viitattu 21.3.2018. oli suomalainen tekniikan tutkija. Hän oli Teknillisen korkeakoulun heikkovirtatekniikan professori 1945–1969. Hän tutki puhelintekniikkaa.Facta2001, WSOY 1981, 7. osa, palsta 116 Hän vaikutti Suomen puhelinverkon kehittämiseen ja automatisointiin. Eläkevuosinaan Jauhiainen omistautui Tekniikan museon kehittämiselle. Arkkitehti Juhani Jauhiainen on Jaarli Jauhiaisen poika.Kuka kukin on 1954, s. 279 Runeberg.org. == Lähteet == == Aiheesta muualla == * Luokka:Teknillisen korkeakoulun professorit Luokka:Suomalaiset professorit Luokka:Suomalaiset insinöörit Luokka:Vuonna 1904 syntyneet Luokka:Vuonna 1980 kuolleet
Jeesiöjoki

thumb|250px|Jeesiöjoki Sodankylässä lokakuussa 2012. Jeesiöjoki eli Jesiöjoki on Kitisen oikea lisäjoki, joka alkaa Kittilästä Kumputunturilta. Se yhtyy pääjokeensa Sodankylän kirkonkylässä. Sen pituus on 80 km.Facta2001, WSOY 1981, 7. osa, palsta 122 Joen molemmin puolin on Jeesiön kylä. == Lähteet == Luokka:Kitisen alue Luokka:Sodankylän joet Luokka:Kittilän joet
Waldemar Jensen

Hans Waldemar Jensen (7. elokuuta 1913 Tampere – 21. heinäkuuta 1986 Tampere) oli suomalainen yritysjohtaja. Jensen oli koulutukseltaan ekonomi. Hän oli Suomen Trikoon toimitusjohtaja 1953–1970 sekä hallituksen puheenjohtaja 1970–1978. Jensen sai vuorineuvoksen arvonimen 1964.Facta2001, WSOY 1981, 7. osa, palsta 135 Jensenin vanhemmat olivat vuorineuvos Harald Jensen ja Anna Maria (Maja) Enqvist. Kauppaneuvos Åke Jensen oli hänen veljensä. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1913 syntyneet Luokka:Vuonna 1986 kuolleet
Waldemar Jensen (Keskuslaboratorio)

Waldemar Jensen (1. elokuuta 1915 Ukraina – 9. tammikuuta 2009) oli suomalainen professori ja toimitusjohtaja. Ukrainassa syntynyt Jensen muutti perheensä kanssa Suomeen nelivuotiaana. Hän valmistui Åbo Akademista diplomi- insinööriksi 1938 ja tekniikan tohtoriksi 1948. Hän aloitti G. A. Serlachiuksen palveluksessa ja toimi sodan jälkeen puukemian professorina Åbo Akademissa. Sen jälkeen hän oli 1955–1980 Kemiallisen metsäteollisuuden omistaman Keskuslaboratorion (KCL) toimitusjohtaja. Tieteellisen uransa hän loi ennen Keskuslaboratorion aikaa.Muistot.hs.fi == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1915 syntyneet Luokka:Vuonna 2009 kuolleet Luokka:Åbo Akademin professorit Luokka:Suomalaiset professorit
Jerisjärvi

Jerisjärvi on Tornionjoen vesistöön kuuluva järvi Keimiötunturin eteläpuolella Muonion ja Kittilän rajalla. Se sivuaa Pallas-Yllästunturin kansallispuistoa.Pallas-Yllästunturin kansallispuisto Järven pinta-ala on 23,51 neliökilometriä, ja sen rantaviivan pituus on 74,83 kilometriä. Muonion ja Kittilän raja kulkee järven itäisimmän selän halki siten, että suurin osa järvestä kuuluu Muonioon ja itäisin osa Kittilään. Järven tilavuus on 80,8 miljoonaa kuutiometriä eli 0,0808 kuutiokilometriä. Keskisyvyys on 3,44 metriä ja suurin syvyys 11,7 metriä. Syvin kohta sijaitsee Keimiöniemen länsipuolella. Suurin saari on järven keskiosassa sijaitseva Isosaari (400 ha). Muita saaria ovat Mannersaari, Muuraissaari, Rahunsaari ja Tulkinsaari. Järven ympäristössä on runsaasti asutusta. Asutus painottuu järven pohjois- ja itärannoille. Jerisjärvi sijaitsee Tornionjoen vesistössä (vesistöaluetunnus 67) Kangosjärven–Muonion alueen (67.4) Jerisjoen valuma-alueella (67.47), jonka Jerisjärven alueeseen (67.473) se kuuluu. Järven vedenpinnan korkeus on 257,6 mpy. Jerisjärvi laskee luoteispäästään Törmäslompoloon, jonka pohjoispäästä alkaa Jerisjoki. Jerisjoki laskee lopulta Muonionjokeen. Jerisjärveen laskevia vesistöjä ovat Keimiöjärvi, Kemiläisenjärvi, Leustojärvi, Matala Koivajärvi, Syvä Koivajärvi, Matinjärvi, Mikkalanjärvi, Munajärvi, Pulkkajärvi ja Pälkekeronjärvi. Kalaisana tunnetun Jerisjärven rannalla Keimiöniemessä sijaitsee useita kalastajien kalapirttejä, joista vanhimmat ovat peräisin 1700-luvulta. Järvessä on runsaasti muikkua. == Lähteet == == Aiheesta muualla == * Kalakämpillä, Suomen Kuvalehti, 18.10.1930, nro 42, s. 11, Kansalliskirjaston digitaaliset aineistot * Aaro A. Nuutinen : Jerisjärven kuuluisat kalakämpät, Aamulehti, 30.04.1933, nro 115, s. 13, Kansalliskirjaston digitaaliset aineistot Luokka:Muonion järvet Luokka:Kittilän järvet Luokka:Kangosjärven–Muonion alue
Kalajokilaakson Golf

Kalajokilaakson Golf ry on Kalajoen Hiekkasärkillä sijaitsevan 18-reikäisen golfkentän puitteissa toimiva urheiluseura. Vuonna 1988 seura perustettiin nimellä Ylivieskan Golf ry, mutta vuonna 1993 yhdistysrekisteriin ilmoitettiin yhdistyksen nimen muuttamisesta Kalajokilaakson Golf ry:ksihttp://www.kalajokigolf.fi/kalajoki-golf/klg-ry/historia/. Seurassa on yli tuhat jäsentä (2012)Historia, Kalajoen Golf. == Lähteet == == Aiheesta muualla == * Kalajokilaakson Golf ry:n omat sivut Luokka:Kalajokelaiset urheiluseurat
Olari 21 Musiikki

Olari 21 Musiikki on vuonna 2013 perustettu äänitteiden ja musiikin tuotantoon erikoistunut itsenäinen levy-yhtiö ja äänitysstudio.YTJ Yritys on keskittynyt suomalaisen rap & hip hop musiikin tuotantoon ja kustantamiseen.Olari 21 Musiikin verkkosivut Kaikkien yrityksen julkaisujen jakelijana toimii Playground Music.Olari 21 Musiikin tiedotteet ==Artistit== *A. Luoti *Arjen Antisankarit *BJD *Eino Antiwäkki * Eldis * Enyetee * FAM * Hursti & Häkkilä * Jesse Vainaan Varjot * MCP & Kimbo * Opaali * Tukevat Kukot * Färmy ==Julkaisut== Artisti Levyn nimi Katalogi nro Vuosi BJD Kasvatustieteen lyhyt oppimäärä OL21001 2013 A. Luoti Astetta vaikeempi OL21002 2014 Eldis Ei sun vaan mun (feat. Jonihey) single OL21003 2014 Eldis TBD TBD 2014 (tulossa) Tukevat Kukot TBD TBD 2014 (tulossa) ==Lähteet== ==Aiheesta muualla== *Olari 21 Musiikki *Olari 21 Musiikin virallinen Facebook-sivu Luokka:Suomalaiset hip hop -levy-yhtiöt
Isala Van Diest

Isala Van Diest (7. toukokuuta 1842 Leuven – 6. helmikuuta 1916 Knokke) oli Belgian ensimmäinen naislääkäri ja ensimmäinen yliopistosta valmistunut nainen. Van Diest opiskeli lääkäriksi Sveitsissä Bernin yliopistossa, koska Belgiassa hänelle ei annettu mahdollisuutta siihen. Valmistuttuaan vuonna 1879 hän muutti Englantiin, jossa naisille oli myönnetty oikeus harjoittaa lääkärin ammattia vuonna 1876. Hän palasi takaisin Belgiaan vuonna 1882 tarkoituksenaan avata oma vastaanotto siellä, mutta hän sai kuulla ettei sveitsiläinen tutkinto salli hänen työskennellä lääkärinä Belgiassa. Université libre de Bruxelles oli kuitenkin avannut ovensa lääketieteen opintoihin naisille vuonna 1880, ja hän aloitti opinnot siellä. Van Diest sai Belgialaissa kirurgian ja synnytystieteen tohtorin oikeudet vuonna 1883. Hän työskenteli lääkärinä vuoteen 1902 asti, ja asui sen jälkeen Knokkessa jossa hän kuoli 6. helmikuuta 1916. Van Diest oli mukana peristamassa Belgian ensimmäistä naisten oikeuksia puolustavaa järjestöä yhdessä Marie Popelinin ja joidenkin muiden kanssa vuonna 1892. Popelin oli Belgian ensimmäinen juristiksi valmistunut nainen, mutta hänelle ei annettu oikeutta toimia asianajajana. Belgian keskuspankki julkaisi vuonna 2011 sadannen Kansainvälisen naistenpäivän kunniaksi 2 euron erikoisrahan, johon on kuvattu Van Diest ja Popelin. Se on ensimmäinen belgialainen raha, jossa on muun kuin kuninkaalliseen perheeseen kuuluvan naisen kuva. == Lähteet == Luokka:Belgialaiset feministit Luokka:Belgialaiset lääkärit Luokka:Vuonna 1842 syntyneet Luokka:Vuonna 1916 kuolleet
Marie Popelin

Marie Popelin (17. syyskuuta 1846 – 5. kesäkuuta 1913) oli Belgian ensimmäinen naisjuristi. Popelin valmistui juristiksi Brysselin ranskankielisestä yliopistosta vuonna 1888, mutta hänelle ei annettu oikeutta toimia asianajajana. Tapaus herätti huomiota Belgian lehdistössä ja ulkomaillakin. Vuonna 1892 Popelin perusti Isala Van Diestin kanssa Belgian ensimmäisen naisten oikeuksia puolustavan järjestön. Vuonna 2011 Belgian keskuspankki julkaisi 2 euron erikoisrahan, johon on kuvattu Popelin ja Van Diest.New 2-euro commemorative coin – Museum of the National Bank of Belgium Se on ensimmäinen belgialainen raha, jossa on muun kuin kuninkaalliseen perheeseen kuuluvan naisen kuva. ==Lähteet== Luokka:Belgialaiset feministit Luokka:Vuonna 1846 syntyneet Luokka:Vuonna 1913 kuolleet
Punaviheltäjäsorsa

Punaviheltäjäsorsa (Dendrocygna autumnalis) on sorsalintu. ==Levinneisyys== Punaviheltäjäsorsaa esiintyy laajalla alueella Yhdysvaltain eteläosista Keski- Amerikan kautta Etelä-Amerikan keskiosiin asti. Sen populaatioksi arvioidaan 1,1–2,0 miljoonaa yksilöä, ja sen kannankehitys on kasvava. Laji on luokiteltu elinvoimaiseksi. ==Lähteet== Luokka:Sorsat
Täpläviheltäjäsorsa

Täpläviheltäjäsorsa (Dendrocygna guttata) on sorsalintu. ==Levinneisyys== Täpläviheltäjäsorsaa tavataan Australiassa, Indonesiassa, Filippiineillä ja Papua-Uudessa-Guineassa. Sen kannaksi arvioidaan 10 000–25 000 yksilöä. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Sorsat
Karibianviheltäjäsorsa

Karibianviheltäjäsorsa (Dendrocygna arborea) on sorsalintu. ==Levinneisyys== Karibianviheltäjäsorsaa tavataan Länsi-Intian saaristossa. Sen kannaksi on arvioitu 10 000–19 999 yksilöä. Se on luokiteltu silmälläpidettävä, koska sen levinneisyysalue on pieni ja sirpaloitunut ja sopivat elinympäristöt vähenemässä. Laji on kuitenkin runsastumassa, mutta edelleen riippuvainen suojelusta. ==Lähteet== Luokka:Sorsat
Alcolapia

Alcolapia on kirjoahveniin kuuluva kalasuku. Sen lajit ovat erittäin emäksisiin ympäristöihin sopeutuneita ekstremofiilejä. == Levinneisyys == Suvun neljä kalalajia elävät ainoastaan Itä-Afrikassa Natronjärven, Magadijärven sekä Shompolen suoalueen lämpimissä, erittäin suolaisissa ja emäksisissä vesissä. Yksi lajeista on myös levinnyt ihmisen mukana Nakurujärveen.IUCN: A. alcalicus IUCN: A. grahami == Elinympäristö ja elintavat == Kalat elävät pääasiassa järvien pohjan lähteiden ympäristössä sekä rantojen laguuneissa ja niitä tavataan harvoin avovedestä. Lajien elinympäristössä veden lämpötila vaihtelee 16-40 °C välillä ja pH on yleensä 9-10,5 välillä. Alcolapiat ovat Natron- ja Magadijärvien ainoita kaloja ja harvoja niiden olosuhteissa selviytyviä monisoluisia eliöitä. Kalojen ravinto muodostuu pääasiassa veden pinnalla kelluvista sinileväkasvustoista sekä bakteerimassoista, mutta ne saalistavat myös jonkin verran hankajalkaisia ja sääskien toukkia. == Lajit == Sukuun kuuluu neljä lajia:FishBase * Alcolapia alcalicus * Alcolapia grahami * Alcolapia latilabris * Alcolapia ndalalani == Lähteet == Luokka:Kirjoahvenet Luokka:Ekstremofiilit
Ideateatteri osuuskunta

IdeaTeatteri Osuuskunta on vuonna 2008 Jokioisissa perustettu teatteriosuuskunta.http://www.ideateatteri.net IdeaTeatteri Osuuskunta oli vuonna 2012 ilman valtion toiminta-avustusta toimineista ryhmistä katsotuinhttp://www.tinfo.fi/dokumentit/teatteritilastot_2012_web_1508131237.pdf. Teatteritoiminnan lisäksi IdeaTeatteri tuottaa teatteritoimintaan liittyviä oheispalveluita, kuten esitystekniikka-, markkinointi- ja lippuvarauspalveluita. == Tunnustukset == Hämeen taidetoimikunta palkitsi IdeaTeatteri Osuuskunnan 26.11.2010 Pro Arte Tawastica -tunnustuspalkinnolla Hämeen alueella kulttuurin hyväksi tehdystä osaavasta, laadukkaasta ja innostuneesta työstä.http://www.taike.fi/fi/web/hame/uutinen/-/news/25297?p_p_auth=nBSga0QX == Aiemmat tuotannot poistumisvuosittain == *2008 Kaikenlaasta Harmia, Musiikin taikaa *2009 Suruttomat, Tiikeritarina, Unta ma näin, Timppa Tomppa ja Kuningaskalastaja *2010 Key for Two *2011 Toivon Päivä, Piilotettu Minä, Lukkosulaa ja lumpeenkukkia *2012 Vaimoni on toista maata *2013 Rakas Lurjus, Pupu Koirasen seikkailut *2020 Sirkus Melskala *2023 Näetkö Punaista? *2023 Noppa *2023 Mysteeri Maatilalla == Lähteet == == Aiheesta muualla == * IdeaTeatteri Osuuskunnan viralliset kotisivut. Luokka:Suomen teatteri Luokka:Suomalaiset osuuskunnat
Ruskoviheltäjäsorsa

Ruskoviheltäjäsorsa (Dendrocygna bicolor) on sorsalintu. ==Levinneisyys== Ruskoviheltäjäsorsaa esiintyy Yhdysvaltain eteläosissa, Väli-Amerikassa, Etelä-Amerikan pohjois- ja keskiosissa, suuressa osassa Saharan eteläpuolista Afrikkaa sekä Etelä-Aasiassa. Sen kannaksi on arvioitu 1,3–1,5 miljoonaa yksilöä. Lajin kannankehitys on laskeva, mutta sen ei uskota olevan vaarassa, ja ruskoviheltäjäsorsa on luokiteltu elinvoimaiseksi. ==Elinympäristö== Ruskoviheltäjäsorsa elää makeanveden tai murtoveden kosteikoissa. ==Ravinto== Ruskoviheltäjäsorsa on pääasiassa kasvinsyöjä, mutta voi syödä myös pieniä vesihyönteisiä. ==Lähteet== Luokka:Sorsat
Danakilia

Danakilia on itäisessä Afrikassa tavattava ekstremofiilinen kalasuku. Siihen kuuluu kaksi lajia. == Levinneisyys == Suvun kaloja tavataan ainoastaan Danakilin aavikolla sijaitsevien Abaededjärven ja Afrerajärven erittäin suolaisissa vesissä. == Elinympäristö ja elintavat == Kalat elävät enimmäkseen pohjan lähteiden ympäristössä, mutta muutoin niiden elintapoja ei tunneta. Danakilia franchettii on luokiteltu erittäin uhanalaiseksi (EN) ja sen säilymistä uhkaa Afrerajärven käyttäminen suolantuotantoon. == Lajit == Sukuun kuuluu kaksi lajia: * Danakilia dinicolai * Danakilia franchettii == Lähteet == Luokka:Kirjoahvenet Luokka:Ekstremofiilit Luokka:Afrikan sarvi
Sirppiviheltäjäsorsa

Sirppiviheltäjäsorsa (Dendrocygna eytoni) on sorsalintu. ==Levinneisyys== Sirppiviheltäjäsorsaa tavataan Australiassa. Lajin populaatio on suuri, ja sen kannankehitys on vakaa. Sirppiviheltäsorsa on luokiteltu elinvoimaiseksi. ==Lähteet== Luokka:Sorsat
Suomuviheltäjäsorsa

Suomuviheltäjäsorsa (Dendrocygna arcuata) on sorsalintu. ==Levinneisyys== Suomuviheltäjäsorsaa tavataan Australiassa ja Kaakkois-Aasiassa. Sen populaatio on suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Sorsat
Save the Arctic -kampanja

Save the Arctic on Greenpeacen kampanja arktisen alueen suojelemiseksi. Kampanja on ollut vuosina 2011–2013 Greenpeacen suurinSosiaalifoorumin työpajasta opittua ja seminaarissa kuultua, Suomen YK-liitto 21.5.2013. Kampanjan tavoitteena on perustaa suojelualue pohjoisnapaa ympäröivälle merialueelle. Öljynporaus ja teollinen kalastus haluttaisiin kieltää.Usein kysytyt kysymykset, Save the Arctic Osana kampanjaa Greenpeace on iskenyt mm. Formula 1 -kisoihin elokuussa 2013 BelgiassaGreenpeace iski Shelliä vastaan formuloissa – Youtube poisti videon, HS 27.8.2013. Greenpeace järjesti mielenosoitukset elokuussa 2012 ja syyskuussa 2013 Gazpromin öljylautta Prirazlomnajalla. Jälkimmäisen mielenosoituksen aktivistit pidätettiin Petšoranmerellä ja Venäjä otti haltuunsa Greenpeacen Arctic Sunrise -aluksen. Keväällä 2012 Greenpeacen aktivistit kiipesivät kahdesti suomalaisen Arctia Shippingin jäänmurtajille osoittamaan mieltäänHautala kiistää puuttuneensa Greenpeace-tapaukseen, YLE 9.10.2013. Greenpeace sai kampanjalleen historiallisen paljon julkisuutta, kun mielenosoituksien rikosilmoitukset kietoutuivat vielä Heidi Hautalan eroon ministerin paikalta lokakuussa 2013Greenpeace joutuu poistamaan aktivisteja loukkaavia kommentteja Facebookista, YLE 12.10.2013. == Lähteet == == Aiheesta muualla == *Kampanjan sivusto Luokka:Greenpeace
Street Fighter III

Street Fighter III: New Generation () on Capcomin kehittämä ja julkaisema 2D-tappelupeli, joka julkaistiin kolikkopelinä vuonna 1997 Capcomin CP System III-kolikkopelijärjestelmälle. Se oli suunniteltu suoraksi jatko-osaksi Street Fighter II:lle, eikä Ryuta ja Keniä lukuun ottamatta sisällä yhtään hahmoa sarjan aiemmista peleistä, esitellen lähes täysin uuden hahmorosterin. Pelillisesti New Generation tuo myös uusia ominaisuuksia, kuten hyökkäysten torjumisen (, japanilaisversiossa blocking) ja Super Arts-järjestelmän. New Generationia seurasi kaksi päivitettyä versiota: Street Fighter III: 2nd Impact myöhemmin samana vuonna ja Street Fighter III: 3rd Strike vuonna 1999. Pelin ainoa kotiversio on Sega Dreamcastille julkaistu Street Fighter III: Double Impact, joka sisältää myös 2nd Impactin. == Aiheesta muualla == * * * Luokka:Street Fighter Luokka:Vuoden 1997 videopelit Luokka:Capcomin kolikkopelit Luokka:Sega Dreamcast -pelit
Intianviheltäjäsorsa

Intianviheltäjäsorsa (Dendrocygna javanica) on aasialainen sorsalintu. ==Levinneisyys== Intianviheltäjäsorsaa tavataan Etelä- ja Kaakkois-Aasiassa. Lajin kannaksi arvioidaan 200 000–2 000 000 yksilöä. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Sorsat
Damian Warner

Damian Warner (s. 4. marraskuuta 1989 London) on kanadalainen yleisurheilun moniottelija ja olympiavoittaja. Daegun MM-kilpailuissa 2011 Warner oli kymmenottelussa 18:s. Lontoon olympialaisissa 2012 hän sijoittui viidenneksi tuloksella 8442. Moskovan MM-kilpailuissa 2013 Warner saavutti pronssia ennätyksellään 8512. Sopotin MM-hallikilpailuissa 2014 hän oli seitsenottelussa seitsemäs. Saman vuoden Kansainyhteisön kisoissa Glasgow’ssa hän voitti kymmenottelun pistein 8282. Pan-Amerikan kisoissa 2015 Warnern voitti kultaa Kanadan ennätyksellä 8659. Saman vuoden MM-kilpailuissa Pekingissä hän saavutti hopeaa Kanadan ennätyksellä 8695. Rio de Janeiron olympialaisissa 2016 hän saavutti pronssia tuloksella 8666. Lontoon MM- kilpailuissa 2017 hän sijoittui viidenneksi. Toukokuussa 2018 Götzisissä Warner paransi Kanadan ennätystään lukemiin 8795. Warner saavutti Birminghamin MM-hallikilpailuissa 2018 hopeaa seitsenottelussa Kanadan ennätyspistein 6343. Hän voitti kultaa Pan-Amerikan kisoissa 2019 pistein 8513. Saman vuoden Dohan MM-kilpailuissa hän saavutti pronssia pistein 8529. Toukokuussa 2021 Götzisissä Warner paransi Kanadan ennätystään lukemiin 8995. Tuolloin hän hyppäsi ottelusarjassaan myös pituushypyn Kanadan ennätyksen 828 cm. Tokion olympialaisissa vuonna 2021 Warner voitti olympiakultaa olympiaennätyksellä 9018 pistettä. Hän ylitti kautta aikain neljäntenä urheilijana 9000 pisteen rajan. Hän voitti seitsenottelun maailmestaruuden Belgradin MM- hallikilpailuissa 2022 Kanadan ennätyspistein 6489. Ottelusarjassaan hän teki Kanadan halliennätyksen pituushypyssä: 805. Eugenen MM-kilpailuissa 2022 Warner johti kymmenottelua neljän lajin jälkeen, kunnes 400 metrin juoksussa hänen takareitensä petti kesken juoksun ja hän joutui jättämään ottelun kesken.Olympiavoittaja Damian Warner loukkaantui dramaattisesti MM-kisoissa – "Tätä on vaikea käsitellä" Hän saavutti Budapestin MM-kilpailuissa 2023 hopeaa pistein 8804. Warner on voittanut Götzisin kymmenottelun vuosina 2013, 2016, 2017, 2018, 2019, 2021 ja 2022 sekä Talencen kymmenottelun 2013 ja 2017. == Henkilökohtaiset ennätykset == Lähteet: World Athletics, Tilastopaja * 100 metriä: 10,12 (Götzis, 2019) * 400 metriä: 46,54 (Athens, 2016) * 1 500 metriä: 4.24,73 (Toronto, 2015) * Korkeus: 209 (Götzis, 2013) * Seiväs: 490 (Bolton, 2016) * Pituus: 828 NR (Götzis, 2021) * Kuula: 15,34 (Götzis, 2019) * Kiekko: 50,26 (Santa Barbara, 2016) * Keihäs: 64,67 (Moskova, 2013) * Kymmenottelu: 9018 NR (Tokio, 2021) == Lähteet == == Aiheesta muualla == Luokka:Kanadalaiset yleisurheilun moniottelijat Luokka:Kanadalaiset olympiavoittajat Luokka:Vuonna 1989 syntyneet Luokka:Elävät henkilöt
Suuriselkä

Suuriselkä (, virallisesti Се́льга, SelgaGeneralnyi plan, s. 13.) on kylä Karjalan tasavallan Aunuksen piirin Kuittisen kunnassa Venäjällä. Se sijaitsee Alavoisenjoen ja Mäkriänjoen välisellä vedenjakajalla viisi kilometriä Kuittisesta pohjoiseen. Kylässä on 45 asukasta (vuonna 2012)Generalnyi plan, s. 28.. Suuriselkä mainitaan ensimmäisen kerran vuonna 1707. Sen kanta- asukkaat ovat aunuksenkarjalaisia. 1900-luvun alussa kylä kuului Riipuskalan volostin Ulvanan kyläkuntaan. 1930-luvulla se toimi Ulvanan kyläneuvoston keskuksena. Vuonna 1933 siellä oli lähes 300 asukasta. Suuriselkä ja sen kaakkoispuolella sijaitseva Pieniselkä (ven. Malaja Selga) yhdistettiin virallisesti vuonna 1957. Niistä jälkimmäinen on nykyään autiona. Lähistöllä on myös toinen autio kylä Hattu (Kamennyi Rutšei). Tienhaarassa pienen järven lähellä sijaitseva Suuriselkä on poikkeuksellisen hyvin säilynyt kansanomaisen rakennustaiteen kokonaisuus. Sen suojelukohteisiin kuuluu joukko 1800–1900-lukujen vaihteessa pystytettyjä perinteisiä asuintaloja talousrakennuksineen. Aunuksen tien varressa on tsasounan ja hautausmaan jäännökset. Kylällä on historiallisen asutuksen status. Rakennusmuistomerkkejä on myös Pienessäselässä ja Hatussa. Karjalaisten lisäksi kylässä asuu nykyään myös tadžikkeja. Sen kautta kulkee Kuittisen ja Yllösen välinen maantie. Palveluihin kuuluu kauppa-auto.Generalnyi plan, s. 13–14. ==Lähteet== * ===Viitteet=== Luokka:Aunuksen piirin asutut paikat
Matt Parry

Matthew "Matt" Parry (s. 14. tammikuuta 1994 Cardiff, WalesMatt Parry DriverDB) on brittiläinen moottoriurheilija. Hän kuului F1-talli Caterhamin nuorten kuljettajien kehitysohjelmaan. == Ura == Parry aloitti uransa Karting- sarjoissa vuonna 2006. Vuonna 2010 hän voitti kartingin Super 1 National Rotax Max Junior mestaruuden. Vuonna 2011 Parry siirtyi Britannian Formula Ford- sarjaan sijoittuen sarjan kahdeksanneksi. Vuonna 2012 Parry voitti InterSteps Championship-sarjan mestaruuden. Vuonna 2013 Parry kilpaili Formula Renault NEC-sarjassa voittaen sarjan mestaruuden. Samana vuonna hän ajoi yksittäisiä kilpailuja Eurocup Formula Renault ja Formula Renault Alps -sarjoissa vierailevana kuljettajana. Kauden päätteeksi Parry voitti McLaren Autosport BRDC Award palkinnon. Vuonna 2014 Parry ajoi täyden kauden Eurocup -sarjassa. Hän saavutti yhden kolmossijan ja 59 pistettä sijoittuen sarjan 11:ksi. Vuonna 2015 Parry kilpaili GP3-sarjassa suomalaistallin Koiranen GP:n kuljettajana. Hän saavutti kauden aikana kolme kolmossijaa ja 67 pistettä sijoittuen sarjan kahdeksanneksi. Vuonna 2016 Parry jatkoi GP3:ssa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Koiranen GP ESP FEA 13 ESP SPR 9 AUT FEA 13 AUT SPR 7 GBR FEA 3 GBR SPR 5 HUN FEA 5 HUN SPR 3 BEL FEA Kesk. BEL SPR Kesk. ITA FEA DSQ ITA SPR Kesk. RUS FEA 7 RUS SPR Kesk. BHR FEA 11 BHR SPR 3 ABU FEA 6 ABU SPR 24 67 8. 2016 Koiranen GP ESP FEA 12 ESP SPR 20 AUT FEA 6 AUT SPR 7 GBR FEA 4 GBR SPR 16 HUN FEA 1 HUN SPR 5 GER FEA 3 GER SPR 7 BEL FEA Kesk. BEL SPR Kesk. ITA FEA 9 ITA SPR 17 MAL FEA 9 MAL SPR 4 ABU FEA Kesk. ABU SPR 12 82 9. == Lähteet == Luokka:Brittiläiset autourheilijat Luokka:Vuonna 1994 syntyneet Luokka:GP3-kuljettajat Luokka:Elävät henkilöt
Sirppisorsa

Sirppisorsa (Mareca falcata) on aasialainen sorsalintu. ==Levinneisyys== Sirppisorsaa tavataan pesivänä Pohjois-Japanissa, Luoteis-Kiinassa, Mongoliassa ja Venäjällä. Talvehtivana sitä esiintyy etelämpänä Kiinassa ja Japanissa sekä Etelä- ja Kaakkois-Aasian pohjoisosissa. Sirppisorsakannaksi arvioitiin aiemmin 35 000 yksilöä, mutta uusien tutkimusten mukaan lajin kanta on suurimmillaan noin 100 000 täysikasvuista yksilöä. Lajia uhkaa metsästys. ==Elinympäristö== Sirppisorsa pesii vetisillä niityillä ja järvissä. Talvella sitä tavataan alankojen järvillä, joilla ja tulvaniityillä sekä harvemmin myös merenrannikon laguuneissa ja estuaareissa. ==Lähteet== Luokka:Haapanat
Rhynchosaurus

Rhynchosaurus on sukupuuttoon kuollut keskitriaskaudella elänyt Rhynchosauria- lahkoon kuuluva matelijasuku. Sukuun luetaan nykyään kaksi lajia, Rhynchosaurus articeps ja Rhynchosaurus brodiei. Aiemmin tähän sukuun myös luettu Rhynchosaurus spenceri on sittemmin siirretty uuteen sukuun Fodonyx.The Species of Rhynchosaurus, A Rhynchosaur (Reptilia, Diapsida) from the Middle Triassic of England A NEW GENUS OF RHYNCHOSAUR FROM THE MIDDLE TRIASSIC OF SOUTH-WEST ENGLAND Suvun nimi Rhynchosaurus tarkoittaa nokallista liskoa. ==Ominaisuudet== Rhynchosaurus kasvoi noin puolen metrin pituiseksi. R. articepsin pituus oli noin 0,5 m ja sen kallo oli noin 60–80 mm pitkä. R. brodiei kasvoi hieman suuremmaksi. Sen kallon tyypillinen pituus oli noin 90 mm ja arvioitu ruumiinpituus saattoi olla 0,6 m. Lajilta tosin tunnetaan jopa 140 mm:n pituisia kalloja. R. articeps tunnetaan kokonaisista luurangoista ja useista kalloista, mutta R. brodieista tunnetaan vain kalloja ja joitain kallontakaisista luita. R. brodiei eroaa R. articepsista siinä, että sillä on esimerkiksi korkeampi ja leveämpi kallo. Rhynchosauruksen yläleuassa on kaksi uurretta, mikä ei kuitenkaan ole ainoastaan sille ominainen piirre ==Fylogenia== ==Lähteet== Luokka:Rhynchosauria
Algot Johansson

Erik Ivar Algot Johansson (11. lokakuuta 1898 Hammarland – 11. helmikuuta 1986 Maarianhamina) oli ahvenanmaalainen laivanvarustaja. Hän sai kauppaneuvoksen arvon 1958.Facta2001, WSOY 1981, 7. osa, palsta 161 Hän oli perustamansa Sally-varustamon toimitusjohtaja 1937–1974.Uppslagsverket.fi Hänen poikansa Sven-Erik Johansson jatkoi isänsä jälkeen Sallyn toimitusjohtajana vuonna 1976.Facta2001, WSOY 1981, 7. osa, palsta 162 == Lähteet == ==Kirjallisuutta== *Hasse Svensson, Algot: en obändig ålänning, Abacus, 1998 ISBN 952-5064-11-5 *Ann-Gerd Steinby, Lars-Erik Eriksson, Rederiaktiebolaget Sally - en 50-årig åländsk redarsaga, Veronika Häggblom, Mariehamn 2015, ISBN 978-952-93-6519-7 ==Aiheesta muualla== * (maksullinen) *Algot Johansson (1898–1986) – unohtumaton legenda, Voima ja Käyttö 7–8 / 2012 s. 24–27 Luokka:Ahvenanmaalaiset laivanvarustajat Luokka:Kauppaneuvokset Luokka:Vuonna 1898 syntyneet Luokka:Vuonna 1986 kuolleet
Heikki Malinen

Heikki Pekka Mikael Malinen (s. 1962) on suomalainen yritysjohtaja. Hän on toiminut Outokumpu Oyj:n toimitusjohtajana 15. toukokuuta 2020 lähtien. Malinen nimitettiin 2. toukokuuta 2024 Nesteen toimitusjohtajaksi. Hän ottaa tehtävän vastaan viimeistään 2. marraskuuta 2024 alkaen. Malinen on työskennellyt Posti Groupin toimitusjohtajana vuosina 2012–2019. Sitä ennen Malinen oli Pöyry Oyj:n toimitusjohtaja 2008–2012. Hän työskenteli UPM-Kymmene Oyj:llä vuosina 1994–1996 ja 2002–2008. Koulutukseltaan Malinen on kauppatieteiden maisteri. Hän on suorittanut myös MBA-tutkinnon Harvard Business Schoolissa. Vuosina 1997–2005 Malinen työskenteli Yhdysvalloissa McKinsey & Companyn (1997–1999), Pöyryn (2000–2001) ja UPM-Kymmenen (2002–2005) palveluksessa. Malinen on OpusCapitan hallituksen puheenjohtaja ja East Officen, Ilmarisen, Outokumpu Oyj:n ja Palta ry:n hallituksen jäsen. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1962 syntyneet
Tin Drum

__NOTOC__ Tin Drum on Sielun Veljien sivuprojektin L'Amourderin single. Se julkaistiin vuonna 1986 levymerkillä Fun After All Records. Singlestä julkaistiin sekä 7" single että 12" maksi-single bonuskappaleella varustettuna.http://www.discogs.com/Lamourder-Tin-Drum/master/303161 == Kappaleet == === 7" single === ====A-puoli==== # ====B-puoli==== # * === 12" maxi-single === ====A-puoli==== # ====B-puoli==== # * # == Kokoonpano == * Ismo Alanko – laulu, kitara * Jukka Orma – kitara * Jouko Hohko – bassokitara * Alf Forsman – rummut ==Lähteet== == Aiheesta muualla == * Tin Drum discogs.com -sivustolla Luokka:Hassisen koneen kappaleet Luokka:Vuoden 1986 kappaleet
Mangoo (yhtye)

Mangoo on stoner rock -yhtye Turusta. Se on julkaissut kaksi albumia: Neolithic (2009) ja Neverland (2012). Luokka:Suomalaiset rockyhtyeet
Sven-Erik Johansson

Sven-Erik Algot Johansson (21. marraskuuta 1933 Maarianhamina – 5. maaliskuuta 2011 ) oli ahvenanmaalainen laivanvarustaja. Hän oli koulutukseltaan oikeustieteen kandidaatti. Hän jatkoi vuonna 1976 isänsä Algot Johanssonin jälkeen Sally- varustamon toimitusjohtajana.Facta 2001, osa 7, p. 162. WSOY 1981. == Lähteet == Luokka:Ahvenanmaalaiset laivanvarustajat Luokka:Suomalaiset juristit Luokka:Suomalaiset yritysjohtajat Luokka:Vuonna 1933 syntyneet Luokka:Vuonna 2011 kuolleet
Sally

Sally tarkoittaa seuraavia: *Sally, etunimi *Sally, ahvenanmaalainen varustamo *Sally, Alfred E. Greenin mykkäelokuva vuodelta 1925 *M/S Sally Albatross, matkustaja-autolautta M/S Viking Sagan nimi, myöhemmin M/S Celestyal Crystal *M/S Sally Sun, ro-ro-rahtialus M/S Guten entinen nimi *M/S Viking Sally, autolautta M/S Estonian alkuperäinen nimi.
Tera Tali

Tera Tali on Intiassa tunnettu Rajasthanilainen kansantanssi. Sitä esittävät kaksi tai kolme Kamar-heimon naista maassa istuen. Tanssiin kuuluu useita monimutkaisia rituaaleja. Mielenkiintoinen yksityiskohta Tera Tali -tanssissa on Manjira-metallisymbaalien sitominen eri puolille kehoa, enimmäkseen jalkoihin. Tera Tali-tanssijat soittavat myös rytmikkäästi käsillään näitä pieniä symbaalejaan. Tanssin erässä kohdassa naiset pitävät suussaan miekkaa poikittain hampaidensa välissä kantaen samalla koristeellista ruukkua päänsä päällä. Culturalindia.netSeasonsidia.com == Lähteet == == Aiheesta muualla == *http://www.culturalindia.net/indian-dance/folk-dances/south-west-india.html Luokka:Intialainen tanssi
Slovenian naisten jalkapallomaajoukkue

Slovenian naisten jalkapallomaajoukkue edustaa Sloveniaa naisten kansainvälisissä jalkapallomaaotteluissa. Ensimmäisen ottelunsa joukkue pelasi vuonna 1993. Slovenia ei ole osallistunut EM-kisoihin eikä MM-kisoihin. Slovenian FIFA-ranking on ollut parhaimmillaan 51:s joulukuun 2008 ja maaliskuun 2009 välisenä aikana. == Lähteet == Luokka:Naisten jalkapallomaajoukkueet naisten jalkapallomaajoukkue
Hyperodapedontinae

Hyperodapedontinae on sukupuuttoon kuolleeseen triaskautiseen Rhynchosauria- lahkoon kuuluva alaheimo. ==Luokittelu== *Lahko: Rhynchosauria **Heimo: Hyperodapedontidae ***Alaheimo: Hyperodapedontinae ****Suku: Isalorhynchus ****Suku: Teyumbaita ****Suku: Hyperodapedon ==Lähteet== *A NEW GENUS OF RHYNCHOSAUR FROM THE MIDDLE TRIASSIC OF SOUTH-WEST ENGLAND *On Fodonyx spenceri and a new rhynchosaur from the Middle Triassic of Devon *Cranial anatomy of a new genus of hyperodapedontine rhynchosaur (Diapsida,Archosauromorpha) from the Upper Triassic of southern Brazil *On Fodonyx spenceri and a new rhynchosaur from the Middle Triassic of Devon *Paleofile.com, ARCHOSAUROMORPHA Luokka:Rhynchosauria
Manjira

Manjïrà (manjeera) on perinteinen intialainen lyömäsoitin. Yksinkertaisimmassa muodossaan manjira on kaksi pientä symbaalia, joita soitetaan niitä rytmisesti yhteen lyömällä. Originally published in 2000. Soitin tunnetaan myös nimillä: manjeera, taal, jalra, khartàl sekä kartàl. Manjira-symbaaleja käytetään usein intialaisessa kansanmusiikissa sekä esim. bhajan- ja qawwali- musiikkityyleissä. Niitä käytetään myös erilaisissa uskonnollisissa seremonioissa. Soitin on hyvin vanhaa perua, se löytyy kuvattuna vanhimmissakin intialaisissa temppeleissä. Manjira valmistetaan yleensä pronssista, messingistä, tai kupari-sinkki -seoksesta. Soittimen keskellä on reikä josta symbaalit yleensä ovat toisiinsa kiinnitettynä (joko narulla tai kuparilangalla). Eri kokoisilla symbaaleilla saadaan aikaiseksi eri korkuisia kilahduksia. Myös eri kohtaa lyömällä saadaan aikaiseksi eri korkuisia ja kirkkaudeltaan erilaisia ääniä. Joskus manjira koostuu lyhyehköstä koristellusta puisesta kappaleesta, jonka molempiin päihin on upotettu kaksi symbaalia. Tätä soitinta kutsutaan myös nimellä khartal. ==Manjira gujaratilaisessa kansanmusiikissa== Manjira on tärkeä soitin muun muassa gujaratilaisessa kansanmusiikissa sekä alueen marathinkielisessä kansanmusiikissa. Maharashtrassa soitin tunnetaan nimellä Taal (टाळ). Alkujaan manjiraa soitettiin jumalaa kunnioittavan Aartin aikana. Gujaratissa manjira on tärkeä soitin mm. bhajan-, santvani- ja dayro-musiikkityyleissä. Vaikka Manjira on vain pieni metallisoitin, on sillä keskeinen rooli esimerkiksi klassisessa intialaisessa Jugalbandhi-yhtyesoitannassa. Manjiran soittaminen ei ole helppoa, vaan se vaati paljon Abhyasaa, eli harjoittelua, sekä syvällistä tietämystä intialaisen klassisen musiikin rytmeistä eli taaloista. Manjiran soittajaa ei useimmiten huomata samaan tapaan kuin muita intialaisia soittajia, esimerkiksi tablan, mridangamin tai shehnain soittajia. Esimerkiksi Gujaratissa on hyvin harvoja tähän soittimeen erikoistuneita soittajia. == Lähteet == Luokka:Intialaiset soittimet Luokka:Lyömäsoittimet
TALOS (taistelupuku)

TALOS eli Tactical Assault Light Operator Suit on Yhdysvaltain armeijan suunnittelema taistelupuku iskujoukkojensa sotilaille. Puvun on suunniteltu antamaan sotilaalle yli-inhimilliset voimat ja paremman kyvyn kestää luoti- ja sirpaleosumia kuin nykyiset suojaliivit. Nimensä puku on saanut kreikkalaisessa mytologiassa esiintyvän Talos-nimisen pronssisen jättiläisen mukaan. ==Ominaisuudet== TALOS on suunniteltu pitämään sisällään sellaisia ominaisuuksia, joiden vaatimista teknologioista mitään ei ole vielä olemassa. Armeijan tutkijat miettivätkin nyt millainen taistelupuku voisi edes teoriassa olla. Armeija on pyytänyt omien tutkijoidensa lisäksi myös yrityksiä ja yliopistoja suunnittelemaan pukua. Suunnitelmien esitysten on määrä tapahtua vuoden kuluessa pyynnöstä. Suunniteltuja ominaisuuksia: * Kokovartalon kattava luoti- ja sirpalesuoja * Sotilaan tukeminen raskaiden esineiden kantamisessa ja nostamisessa * Nestemäinen pinta, joka muuttuu kiinteäksi sotilaan saatua osuman * Sotilaan elintoimintojen seuranta * Ympäristön havainnointi * Avustavien tietojen esittäminen sotilaalle tämän kypärän kautta ==Lähteet== ==Aiheesta muualla== * Suunnittelupyyntö FBO:n sivulla FBO.gov. 15.5.2013. General Services Administration. Luokka:Yhdysvaltain maavoimat
Album Title Goes Here

__NOTOC__ Album Title Goes Here (tyyliteltynä > album title goes here <) on kanadalaisen house-tuottaja deadmau5:n kuudes studioalbumi. Albumi sai kansainvälistä osakseen kansainvälistä menestystä. Se nousi Yhdysvalloissa Billboard 200 -listan kuudennelle sijalle. Britanniassa albumi debytoi albumilistan yhdeksännellä sijalla, ja pysyi listalla yhteensä kolme viikkoa. Suomessa se nousi virallisen albumilistan sijalle 31. == Kappaleet == # # # # # # # # # # # # # == Arvostelut == * Metacritic: 59/100Metacritic: Reviews for Album Title Goes Here by Deadmau5 * AllMusic: AllMusic review * Rolling Stone: Rolling Stone: Album review == Lähteet == * === Viitteet === Luokka:Vuoden 2012 albumit Luokka:Deadmau5:n albumit
Hyperodapedon

Hyperodapedon on sukupuuttoon kuollut triaskaudella elänyt Hyperodapedontinae- alaheimoon kuuluva rhynchosaurisuku. Hyperodapedon-rhynchosaurit olivat noin 1,3 metrin mittainsoa nokallisia kasvinsyöjä, joilla pää oli leveämpi kuin se oli pitkä. ==Lähteet== *Rhynchosauria, Parrot-beaked reptiles *The rhynchosaur Hyperodapedon from the Upper Triassic of Wyoming and its global biochronological significance *A NEW SPECIES OF THE LATE TRIASSIC RHYNCHOSAUR HYPERODAPEDON FROM THE SANTA MARIA FORMATION OF SOUTH BRAZIL *Cranial anatomy of a new genus of hyperodapedontine rhynchosaur (Diapsida, Archosauromorpha) from the Upper Triassic of southern Brazil *Paleofile.com, ARCHOSAUROMORPHA *Paleobiology Database, †Hyperodapedon Huxley 1859 (rhynchosaur) 258px|pienoiskuva|vasen|Hyperodapedonin luuranko Luokka:Rhynchosauria
Asahi-ku (Osaka)

Asahi-ku () on yksi Osakan kaupungin 24:stä suuralueesta. Se sijaitsee kaupungin koillisosassa Yodogawa-joen etelärannalla. Idässä suuralue rajautuu Osakan prefektuurin Moriguchin kaupunkiin. Asahi-kun alueella on noin 94 338 asukasta (2007) ja sen pinta-ala on 6,3 neliökilometriä. Asahin suuralue on pääosin asuinaluetta, mutta siellä sijaitsee myös yksi Osakan suurimmista ostosalueista. Lisäksi Yodogawa-joen lähistöllä on Shirokitan puisto pyöreine iirispuutarhoineen. Yodogawa-joelle on muodostunut kosteikkoaltaita (wando), jotka yhdistyvät jokeen aina veden noustessa. Altaissa elää yli 60 kalalajia, joista useat ovat uhanalaisia. Asahia palvelevat Osakan metron Tanimachi-linja ja Imazatosuji-linja sekä Keihan-rautateiden Keihan-päälinja. == Lähteet == == Aiheesta muualla == *Asahin suuralueen internetsivut Luokka:Osakan suuralueet
Cay Idström

Carin Naimi Linnéa (Cay) Idström (o.s. Boström; 19. syyskuuta 1917 Helsinki – 21. tammikuuta 2005 HelsinkiRautio, Ilse: Cay Idströmin muistokirjoitus Helsingin Sanomissa.) oli suomalainen radiotoimittaja,Otavan Iso Musiikkitietosanakirja 3, s. 108. Helsinki 1978. ISBN 951-1-04553-9 joka teki Yleisradiossa viihdemusiikkiohjelmia sotavuosista aina eläkkeelle jäämiseensä 1978 saakka. Idström aloitti Yleisradiossa äänitarkkailijana, teki sitten radio-ohjelmia ensin ruotsiksi ja vähitellen yhä enemmän suomeksi. Hänet muistetaan ohjelmista ”Valkokangas soi”, ”Äänilevyn vuosisata” ja ”Lauantain toivotut levyt”, jota hän kokosi vuodet 1954–1965. Hän esitteli suomalaisille saksalaista schlageria, amerikkalaista swingiä ja 1960-luvulle tultaessa myös The Beatlesia ja nousevaa poliittista laululiikettä.Istala, Päivi: Ristivetoa ja muita kertomuksia elämästä. Siltala 2012. ISBN 978-952-234-117-4. Eläkkeellä ollessaan Idström teki Yle FST:lle moneen kertaan uusintoina nähdyn sarjan Parempia aikoja odotellessa. Cay Idström oli kirjailija Annika Idströmin ja elokuvakäsikirjoittaja Tove Idströmin äiti. == Lähteet == Luokka:Suomalaiset radiotoimittajat Luokka:Vuonna 1917 syntyneet Luokka:Vuonna 2005 kuolleet
Billy McGimsie

William George McGimsie (7. kesäkuuta 1880 – 28. lokakuuta 1968) oli kanadalainen amatöörinä pelannut jääkiekkoilija. Hän pelasi keskushyökkääjänä kuusi kautta Rat Portage/Kenora Thistles-joukkueessa vuosien 1901 ja 1907 välillä. Aikansa johtavana hyökkääjäpelaajana McGimsie teki Manitoba and North West Hockey League -liigassa 28 maalia vain 8 ottelussa kaudella 1904–1905. Hän oli mukana kolmesti Thistlesin joukkueessa, kun se pääsi pelaamaan Stanley Cupista ja saavuttikin kansallisen mestaruuden vuonna 1907. Hänen uransa päättyi olkapäävammoihin. McGimsie hyväksyttiin Hockey Hall of Fameen vuonna 1962. == Aiheesta muualla == * Legends of Hockey: Billy McGimsie Luokka:Vuonna 1880 syntyneet Luokka:Vuonna 1968 kuolleet Luokka:Hockey Hall of Fame Luokka:Kanadalaiset jääkiekkoilijat
Susa Matson

Susanne ”Susa” Matson (s. 21. helmikuuta 1969) on suomalainen tanssija ja tanssinopettaja. Matson aloitti kilpatanssin harrastamisen kymmenvuotiaana ja kuului amatööriaikanaan Suomen maajoukkueeseen. Hän ja monivuotinen parinsa Santtu Otsamo siirtyivät ammattilaisiksi vuonna 1998. Vakiopainoitteisen kilpauransa jälkeen hän on muun muassa toiminut opettajana helsinkiläisessä Studio High Heelsissä. Hän on tanssiryhmä High Heelsin perustajajäsen. Matson on ollut mukana MTV3:n Tanssii tähtien kanssa -ohjelmassa kahdeksalla tuotantokaudella. Vuonna 2008 hänen parinsa oli Nicke Lignell, 2009 Wilson Kirwa, 2010 Jethro Rostedt, 2011 Veeti Kallio, 2012 Risto Kaskilahti, 2013 Juhani Tamminen, 2014 Kaj Kunnas ja 2017 Jarkko Tamminen. == Lähteet == Luokka:Suomalaiset kilpatanssijat Luokka:Vuonna 1969 syntyneet Luokka:Elävät henkilöt
Kia Lehmuskoski

Kia Lehmuskoski (s. 25. syyskuuta 1988 Helsinki)https://seura.fi/viihde/julkkikset/helena-ahti-hallberg-51-neuvoo- kia-lehmuskoskea-31-tanssin-lisaksi-myos-rakkaudessa-tavallinen-mies-on-tosi- hyva/ on suomalainen tanssija. Hän edusti kilpatanssiurallaan seuroja Vakita (Vantaa), Cavalier (Järvenpää), Tanssiklubi Star (Helsinki) sekä Dance World (Helsinki) ja hänen tanssiparejaan yleisessä sarjassa olivat Anttoni Kananen, Lukáš Hojdan ja Jurijs Trosenko. Vuonna 2011 Lehmuskoski ja Trosenko edustivat Suomea Singaporessa järjestetyissä latinalaistanssien maailmanmestaruuskilpailuissa ja sijoittuivat sijalle 46. Kilpatanssiuran ohella hän on kuulunut tanssiryhmään nimeltä Scandinavian Babes. Lehmuskoski on työskennellyt tanssinopettajana helsinkiläisessä Studio High Heelsissä. Lehmuskoski on ollut mukana MTV3:n Tanssii tähtien kanssa -ohjelman seitsemällä tuotantokaudella. Seitsemännellä kaudella vuonna 2012 hänen parinsa oli VilleGalle, kahdeksannella kaudella vuonna 2013 Juno,yhdeksännellä kaudella vuonna 2014 Cristal Snow, yhdennellätoista kaudella vuonna 2018 Hannes Suominen, kahdennellatoista kaudella vuonna 2019 Timo Lavikainen, kolmannellatoista kaudella vuonna 2020 Niklas Hagman ja neljännellätoista kaudella vuonna 2021 Waltteri Torikka. Vuonna 2016 Lehmuskoski vieraili Salatut elämät -televisiosarjassa. Lehmuskoski kihlautui Kimi Lindemanin kanssa vuodenvaihteessa 2021–2022. Lehmuskoski ja Lindeman avioituivat kesällä 2023. == Lähteet == Luokka:Suomalaiset kilpatanssijat Luokka:Vuonna 1988 syntyneet Luokka:Elävät henkilöt
Mikko Ahti

Mikko Ahti on suomalainen tanssija. Hän on opettanut ohjelmassa Tanssii tähtien kanssa. Vuonna 2007 hänen parinsa ohjelmassa oli Sari Siikander, vuonna 2008 hän voitti kílpailun Maria Lundin kanssa, 2012 hän tanssi Baba Lybeckin ja 2013 Sari Havaksen kanssa. Hän pääsi vuonna 2017 finaaliin Laura Malmivaaran kanssa, mutta he keskeyttivät Malmivaaran loukkaantumisen vuoksi. Mikko Ahti aloitti kilpatanssin 6-vuotiaana serkkunsa Niinan (Helena Ahti- Hallbergin pikkusisko) kanssa Helsingissä Tanssiurheiluseura Blue & White ry:ssä. ==Lähteet== Luokka:Suomalaiset kilpatanssijat Luokka:Syntymävuosi puuttuu Luokka:Elävät henkilöt
The Pansies

The Pansies oli suomalainen yhtye joka vaikutti 1990-luvulla. Se soitti brittityylistä popmusiikkia.http://www.pokorekords.fi/artistit/35/the_pansies ==Kokoonpano== * Miia Keurulainen - laulu, koskettimet (1993-2000) * Sam Shingler - laulu, kitara (1993-2000) * Marko Haikonen - basso (1993-2000) * Tommi Lehtonen - rummut (1993-2000) * Juhana Lahtinen - kitara (1998-2000) ==Diskografia== * Purple red indigo blue (1994) * Fancy the pansies (1996) * Feel easy (1997) * Solace (1999) * Barely there - The Best of The Pansies (2006) == Lähteet == ==Aiheesta muualla== * Esittely Poko.recordsin sivulla * Luokka:Suomalaiset yhtyeet
Fodonyx

Fodonyx spenceri on sukupuuttoon kuollut keskitriaskaudella elänyt rhynchosauri, Fodonyx-suvun ainoa laji. Sen kallo oli noin 140 mm pitkä.A NEW GENUS OF RHYNCHOSAUR FROM THE MIDDLE TRIASSIC OF SOUTH-WEST ENGLAND Suvun nimi Fodonyx on käännettynä ”kaivuukynsi”. ==Luokittelu== Alun perin vuonna 1990 laji luokiteltiin Rhynchosaurus-sukuun (R. spenceri), mutta tarkemmassa tutkimuksessa ilmeni etteivät sen läheisimmät sukulaiset olleet tästä suvusta, ja siksi se vuonna 2008 siirrettiin omaan, uuteen sukuunsa Fodonyx. Alkuperäisestä aineistosta lisäksi yksi kallo erotettiin sittemmin kolmanteen sukuun Bentonyx. Fodonyx on Hyperodapedontinae-alaheimon sisarryhmä.On Fodonyx spenceri and a new rhynchosaur from the Middle Triassic of Devon Journal of Vertebrate Paleontology, 2010 ===Fylogenia=== Muokattu tutkimusten Langer et al. (2010) ja Langer & Schultz (2000) pohjalta:A New Species Of The Late Triassic Rhynchosaur Hyperodapedon From The Santa Maria Formation Of South Brazil 2000 ==Lähteet== Luokka:Rhynchosauria
Bentonyx sidensis

Bentonyx sidensis on sukupuuttoon kuollut keskitriaskaudella elänyt Rhynchosauria-lahkon matelija, sukunsa Bentonyx ainoa laji. Se tunnetaan yhdestä kallosta, jonka pituus on noin 140 mm ja leveys n. 130 mm.On Fodonyx spenceri and a new rhynchosaur from the Middle Triassic of Devon ==Luokittelu== Bentonyxin fossiilia pidettiin aluksi Rhynchosaurus spenceri -lajin kallona. Kyseinen laji siirrettiin myöhemmn omaan sukuunsa nimellä Fodonyx spenceri, mutta yksi siihen lajiin luokiteltu kallo osoittautui erilaiseksi ja fylogeniassa basaalisemmaksi kuin Fodonyx, ja saattaa olla läheisempää sukua Stenaulorhynchus-suvulle kuin Fodonyxille. Siksi tämä erotettiin omaan sukuunsa ja lajiinsa Bentonyx sidensis. Suku sai nimensä brittiläisen rhynchosaureja tutkineen paleontologin Michael Bentonin ja rhynchosaureihin usein liittyvän kynnen (onyx) mukaan, lajimäärite viittaa löytöpaikan läheiseen Devonin Sid-jokeen.A NEW GENUS OF RHYNCHOSAUR FROM THE MIDDLE TRIASSIC OF SOUTH-WEST ENGLAND ===Fylogenia=== Muokattu tutkimusten Langer et al. (2010) ja Langer & Schultz (2000) pohjalta:A New Species Of The Late Triassic Rhynchosaur Hyperodapedon From The Santa Maria Formation Of South Brazil 2000 ==Lähteet== Luokka:Rhynchosauria
Lauluyhtye Fyrkka

Lauluyhtye Fyrkka oli Yleisradiossa 1970-luvun puolivälissä toiminut, ajan huippumuusikoista muodostunut projektiluontoinen lauluyhtye, jonka esityksiä tallennettiin vain Yleisradion kantanauhoille. Fyrkka-yhtyeeseen kuuluivat Seija Simola, Kalle Fält, Markku Johansson, Pave Maijanen ja Pepe Willberg.Taiteilijaeläkkeellä huomioitu Seija Simola: "Olisi voinut toisinkin mennä". Haastattelu: Pekka Nissilä, Muusikko 5/2005 Viitattu 24.11.2012. Pepe Willbergin mukaan kyse oli silloisen Pepe & Paradise -yhtyeen laulajista vahvistettuna Seija Simolalla. Fyrkka äänitti jazzstandardeja ja jazzpitoisia sovituksia vanhoista kansanlauluista, mutta myös uutta laulutuotantoa muun muassa Otto Donnerilta, Esa Helasvuolta, Pekka Jalkaselta, Eero Koivistoiselta, Esko Linnavallilta, Erkki Melakoskelta ja Heikki Sarmannolta. Samat nimet toimivat usein myös laulujen ja orkesteritaustojen sovittajina. Kantanauhojen äänityksen ohella Lauluyhtye Fyrkka esiintyi monissa Yleisradion viihdeohjelmissa sekä radiossa että televisiossa ja teki pohjoismaisen kiertueen Nordring-ohjelmakilpailuun liittyneellä Duke Ellington -ohjelmistolla. Yleisradion äänitetietokanta luettelee 25 Fyrkan tallentamaa kappaletta.Halutulos Yleisradion äänite + Fyrkka, Fono.fi ==Lähteet== Luokka:Suomalaiset lauluyhtyeet Luokka:Ylen historia
Weronika Nowakowska-Ziemniak

Weronika Nowakowska-Ziemniak (s. 7. heinäkuuta 1986 Kłodzko) on puolalainen uransa päättänyt ampumahiihtäjä. Nowakowska-Ziemniak osallistui Vancouverin olympialaisiin 2010, joissa hänen paras sijoituksensa oli normaalimatkan kilpailussa viides. Ruhpoldingin MM-kilpailuissa 2012 hän oli yhdeksäs yhteislähtökilpailussa. Nové Měston MM-kilpailuissa 2013 hän oli yhteislähtokilpailussa 12:s. Sotšin olympialaisissa 2014 Nowakowska-Ziemniakin paras sijoitus oli pikakilpailun seitsemäs. Kontiolahden MM-kilpailuissa 2015 hän sai hopeaa pikakilpailussa ja pronssia takaa-ajossa. Ampumahiihdon maailmancupin kokonaispisteissä Nowakowska-Ziemniak on ollut parhaimmillaan 24:s kaudella 2011–2012. Nowakowska lopetti uransa ampumahiihtäjänä maaliskuussa 2018. == Lähteet == Luokka:Puolalaiset ampumahiihtäjät Luokka:Vuonna 1986 syntyneet Luokka:Elävät henkilöt
Klemens Murańka

Klemens Murańka (s. 31. elokuuta 1994 Zakopane) on puolalainen mäkihyppääjä. Hän edustaa seuratasolla TS Wisla Zakopanea. Murańka osallistui ensimmäiseen mäkihypyn maailmancupin osakilpailuunsa vuonna 2011 Zakopanessa. Ensimmäiset maailmancuppisteensä hän sai oltuaan 21:s Lahdessa käydyssä osakilpailussa 2012. Kymmenen parhaan joukkoon hän sijoittui ensimmäisen kerran oltuaan seitsemäs Engelbergissä joulukuussa 2013. Parhaimmillaan hän on ollut neljäs Willingenissä tammikuussa 2021. Murańka on saavuttanut nuorten MM-kilpailuissa kolme hopeamitalia: joukkuekilpailussa Erzurumissa 2012 sekä henkilökohtaisessa ja joukkuekilpailussa Liberecissä 2013. Euroopan nuorten olympiafestivaaleilla hän sai kultaa joukkuekilpailussa Liberecissä 2011. Aikuisten tasolla hänellä on joukkuekilpailun pronssi Falunin MM-kilpailuista 2015. Continental Cupissa hän on voittanut kaksi osakilpailua (tilanne 21.12.2013). == Lähteet == Luokka:Puolalaiset mäkihyppääjät Luokka:Vuonna 1994 syntyneet Luokka:Elävät henkilöt